**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 21. septembra 2012

**Návrh**

**na prenájom nebytových priestorov na Vranovskej ulici č. 2, v Bratislave, vo vlastníctve Bratislavského samosprávneho kraja , vedených na LV č. 2192 a LV č. 4290 v k. ú. Petržalka**

Materiál predkladá: Materiál obsahuje:

Ing. Bystrík Žák 1. Návrh uznesenia

riaditeľ Úradu 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Danica Harmaniaková

referent právneho oddelenia

Bratislava

september 2012

N á v r h u z n e s e n i a

**UZNESENIE č. ....... / 2012**

zo dňa 21.9.2012

Zastupiteľstvo Bratislavského samosprávneho kraja po prerokovaní materiálu

**A. s c h v a ľ u j e**

**prenájom nebytových priestorov:**

* 2. až 4. nadzemného podlažia / 1. až 3. poschodie/ budovy Vranovská č. 2, Bratislava -  **budovy internátu súp. č. 2707**, situovanej na **parcele č. 5909/2**, zastavané plochy a nádvoria o výmere 439 m2, v Bratislave, k. ú. Petržalka, obec BA - m. č. Petržalka, okres Bratislava V, vedenej na **LV č. 4290**

a

* **telocvične nachádzajúcej sa v budove súp. č. 2707** situovanej na **parcele č. 5910** zastavané plochy a nádvoria o výmere 736 m2, vedenej v k. ú. Petržalka na **LV č. 2192** v prospech Bratislavského samosprávneho kraja

ako prípad hodný osobitného zreteľa podľa ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov

nájomcovi:

**Západný dištrikt Evanjelickej cirkvi a. v. na Slovensku**,

Nám. SNP č. 5,

960 01 Zvolen

IČO: 31933475

za symbolické 1,-€,

s podmienkami

* nájomca podpíše nájomnú zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote nájomca nepodpíše nájomnú zmluvu, uznesenie stráca platnosť,
* doba nájmu od 01.07.2013 do 30.06.2023,
* recipročného uzatvorenia nájomnej zmluvy zo strany Západného dištriktu Evanjelickej cirkvi a. v. na Slovensku pre Bratislavský samosprávny kraj a Strednú odbornú školu vinársko - ovocinársku, Kostolná 3, 900 01 Modra.

***D ô v o d o v á s p r á v a***

Nehnuteľnosť Strednej odbornej školy technickej v Petržalke, Vranovská 4, Bratislava, súp. č. 2707 je dispozične rozdelená  na budovy – internát, škola, telocvičňa, kotolňa. Budova internátu je na parc.č.5909/2, budova školy na parc.č.5909/1, budova telocvične na parc. č. 5910 a budova kotolne na parc.č.5909/3.

Posudzovaná nehnuteľnosť bola v správe Školského internátu, Vranovská 2, Bratislava.

*Dispozičné riešenie budovy* ***internátu*** *súp.č.2707 nachádzajúce sa na parc.č.5909/2* predstavuje prízemie s vrátnicou a vstupným vestibulom, 1. až 3. poschodie – učebne, kabinety, zborovne evanjelického lýcea, 4. až 10. poschodie – obytné bunky sú využívané ako internát na ubytovanie žiakov stredných škôl. Na 1. poschodí sa nachádza bytový priestor toho času obývaný p. Bódym.

*Objekt* ***telocvične*** *súp.č.2707* *je situovaný na parc.č.5910*. Je prepojený s budovou školy so vstupom z priestoru šatní, slúžiaci v minulosti výlučne potrebám školy.

Uznesením Zastupiteľstva BSK **č. 63/2010 zo dňa 1. 10. 2010** bola schválená zmena v sieti škôl a školských zariadení v zriaďovateľskej pôsobnosti Bratislavského samosprávneho kraja – a to zlúčenie Školského internátu, Vranovská 2, 851 02 Bratislava a SOŠ technickej, Vranovská 4, 851 02 Bratislava, ktorej súčasťou je Školský internát, Vranovská 4, do samostatného právneho subjektu SOŠ technická, Vranovská 4, 851 02 .

Uznesením zastupiteľstva Bratislavského samosprávneho kraja **č. 50/2011 zo dňa 24.06.2011** bol Školský internát Vranovská č. 2, 851 02 Bratislava, ako rozpočtová organizácia BSK, k 30. júnu 2011 zrušený.

**Evanjelicke lýceum**, ktorého zriaďovateľom je Západný dištrikt Evanjelickej cirkvi a. v. na Slovensku, **má so Strednou odbornou školou technickou, Vranovská 4, Bratislava (predtým Domovom mládeže, neskôr legislatívnou zmenou Školský internát) v súčasnosti uzavretú nájomnú zmluvu** na dobu určitú s trvaním od 01.01.2004 do 30.06.2013. Záujmom uvedenej cirkvi je predĺžiť dobu nájmu od 01.07.2013 do 30.06.2023 na dobu 10 rokov.

Západný dištrikt Evanjelickej cirkvi a. v. na Slovensku, so sídlom vo Zvolene, listom dňa 08.02.2011 ponúkol recipročne Bratislavskému samosprávnemu kraju možnosť zámeny pozemkov parcela č. 698/5, parcela č. 698/6, stavba – budova školy súp. č. 162 na parcele č. 698/6 v k. ú. Modra, okres Pezinok, toho času v užívaní Strednej vinársko-ovocinárskej školy v Modre, ktorej zriaďovateľom je Bratislavský samosprávny kraj, za budovu Gymnázia na Haanovej ul. č. 28, v Bratislave. Do doby doriešenia a usporiadania vzájomných vlastníckych vzťahov medzi Západným dištriktom evanjelickej cirkvi a. v. na Slovensku a Bratislavským samosprávnym krajom, užívanie jednotlivých objektov je dočasne riešené formou nájmu.

Uznesením zastupiteľstva Bratislavského samosprávneho kraja č. 63/2010 z 01.10.2010 bol schválený návrh zmeny v sieti stredných a školských zariadení na podklade ktorého došlo k zlúčeniu Gymnázia, Haanova 28, Bratislava s Gymnáziom, Pankúchova 6, 851 04 Bratislava do samostatného právneho subjektu – Gymnázium, Pankúchova 6, BA. Súčasne bolo Gymnázium, Haanova 28, 851 04 Bratislava, k 30.06.2011 vyradené zo siete škôl a školských zariadení. Objekt Gymnázia na Haanovej ul. č. 28, v Bratislave je toho času neužívaný.

Časť pozemkov a historickej budovy školy vo vlastníctve ZD Evanjelickej cirkvi a. v. na Slovensku je v nájme Strednej odbornej školy vinársko-ovocinárskej, Kostolná 3, 900 01 Modra, s dobou nájmu od 1.01.2011 do 30.06.2013 s ročným nájomným vo výške 748,67,-€. Výška nájomného predstavuje poistenie budovy školy a daň z nehnuteľností vrátane nákladov za energie, služby spojené s prevádzkou budovy.

Ďalšia časť pozemkov v užívaní Strednej odbornej školy vinársko-ovocinárskej v Modre je vo vlastníctve Cirkevného zboru Evanjelickej cirkvi a. v. na Slovensku, toho času v nájme na podklade nájomnej zmluvy, s dobou nájmu od 01.01.2012 do 31.12.2013, za symbolické nájomné vo výške dane z nehnuteľnosti určenej výmerom MsÚ v Modre.

Pri uzatváraní jednotlivých nájomných vzťahov sa uplatňoval princíp vzájomnosti tak pri prenájme objektu na Vranovskej č. 2, v Bratislave – Petržalke Západnému dištriktu evanjelickej cirkvi a. v. na Slovensku, ako aj pri prenájme objektu školy a priľahlých pozemkov Strednej vinársko-ovocinárskej školy v Modre, Bratislavskému samosprávnemu kraju za symbolické nájomné, v záujme zabezpečenia kontinuity nájomného vzťahu.

Súčasne s uzavretím nájomnej zmluvy so Západným dištriktom evanjelickej cirkvi a. v. na Slovensku ako aj s Cirkevným zborom evanjelickej cirkvi a. v. na Slovensku, dôjde k uzavretiu nájomného vzťahu na budovu školy a priľahlých pozemkov v Modre.

Uvedené skutočnosti potvrdzujú dôvody hodné osobitného zreteľa, keď sa recipročne zabezpečuje nájom priestorov pre Strednú vinársko-ovocinársku školu v Modre.

**Stanoviská komisií Zastupiteľstva BSK**

**Bod :„Návrh na prenájom nebytových priestorov na Vranovskej ulici č. 2, v Bratislave, vo vlastníctve Bratislavského samosprávneho kraja , vedených na LV č. 2192 a LV č. 4290 v k. ú. Petržalka“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Komisia schválila návrh predloženého materiálu a bez pripomienok ho odporúča na zasadnutie Zastupiteľstva BSK | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí, regionálnej spolupráce a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál nebol prerokovaný | Prítomní  Za  Proti Zdržal sa  Nehlasoval |  |  |
| Komisia regionálneho rozvoja, územného plánovania a životného prostredia | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia školstva, športu a mládeže | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Finančná komisia | odporúča Z BSK schváliť predložený materiál „Návrh na prenájom nebytových priestorov na Vranovskej ulici č. 2 v Bratislave, vo vlastníctve Bratislavského samosprávneho kraja, vedených na LV č. 2192 a LV č. 4290 v k. ú. Petržalka“ po doplnení uznesenia v zmysle poslaneckého návrhu – na reciprocitu uzatvorenia nájomnej zmluvy pre SOŠ vinársko- ovocinársku v Modre | Prítomní 7  Za 7  Proti 0  Zdržal sa 0  Nehlasoval 0 | Akceptované | Zapracované |