**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 21. septembra 2012

**Návrh**

**na nájom časti cesty III/5021, situovanej na parcele číslo 1625/2 k. ú. Chorvátsky Grob**

Materiál predkladá: Materiál obsahuje:

JUDr. Ivo Nesrovnal 1.Návrh uznesenia

podpredseda 2.Dôvodová správa

Bratislavského samosprávneho kraja 3. Prílohy

4.Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

september 2012

N á v r h u z n e s e n i a

**UZNESENIE č. ........ / 2012**

zo dňa 21. septembra 2012

Zastupiteľstvo Bratislavského samosprávneho kraja po prerokovaní materiálu

1. **s ch v a ľ u j e**

ako **prípad hodný osobitného zreteľa** v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov **nájom** nehnuteľného majetku – časť cesty III/5021 – ploche o výmere 3,0 x 20 m bližšie vymedzenej v priloženom nákrese projektovej dokumentácie, situovanej na parcele č. 1625/2, k. ú. Chorvátsky Grob, list vlastníctva nezaložený pre nájomcu **Obec Chorvátsky Grob, Nám. Josipa Andriča 17, 900 25 Chorvátsky Grob, IČO 00304760 ,** za účelom vybudovania dopravného ostrovčeka v rámci stavby „Prístupová komunikácia k obytnej zóne Javorová alej“,

s nasledovnými podmienkami nájomného vzťahu:

* + uzatvorenie nájomnej zmluvy na dobu jedného roka
  + stanovenie symbolického nájomného vo výške 1,- € za celú dobu nájmu,
  + uloženie povinnosti nájomcu, po ukončení nájmu odovzdať prenajímateľovi zhodnotenú užívaniaschopnú komunikáciu s vybudovaným dopravným ostrovčekom.

**D ô v o d o v á s p r á v a**

Obec Chorvátsky Grob, Nám. Josipa Andriča 17, 900 25 Chorvátsky Grob listami zo dňa 13.8.2012 a 22.8.2012, požiadala Bratislavský samosprávny kraj ako vlastníka a správcu cesty III/5021 vedenej v k. ú. Chorvátsky Grob na parcele č. 1625/2, list vlastníctva nezaložený o nájom časti uvedenej cesty a to ploche o výmere 3,0 x 20 m / bližšie upresnenej v priloženej projektovej dokumentácii/ v termíne od 1. 10. 2012 do kolaudácie križovatky, najneskôr do 30.11.2013.

Účelom nájmu je vybudovanie dopravného ostrovčeka v rámci stavby „ Prístupová komunikácia k obytnej zóne Javorová alej a tým zhodnotenie cesty III/5021 vo vlastníctve BSK.

Obec Chorvátsky Grob v súlade s vydaným Rozhodnutím o umiestnení stavby zabezpečuje stavebné povolenie pre SO 01 Úprava komunikácie na ceste III/5021.

**Stavba prístupová komunikácia je v zmysle schváleného územného plánu súčasťou plánovaného cestného prepojenia obce. Jej vybudovanie je vo verejnom záujme a v nadväznosti na túto skutočnosť je zaradená medzi verejnoprospešné stavby.**

Bratislavský samosprávny kraj sa k projektu pre územné konanie vyjadril kladne a zároveň vzniesol požiadavku na vybudovanie dopravného ostrovčeka, s ktorou požiadavkou žiadateľ súhlasil, kde bude cesta vo vlastníctve BSK zhodnotená. Keďže Obvodný úrad pre cestnú dopravu a pozemné komunikácie v Senci požaduje od žiadateľa v zmysle § 139 ods. 1 písm.a) stavebného zákona doložiť aj vzťah k stavbe, / napr. nájomná zmluva, kúpna zmluva a pod./ nakoľko sa jedná o stavbu na stavbe podal žiadateľ obec Chorvátsky Grob v záujme zabezpečenia práva na uskutočnenie stavby, alebo jej zmeny túto žiadosť .

Vzhľadom na uvedené skutočnosti navrhujeme Zastupiteľstvu Bratislavského samosprávneho kraja schváliť uvedený nájom, ako prípad hodný osobitného zreteľa v súlade s § 9a ods. 9 písm. c/ zákona 446/2001 Z. z. o majetku vyšších územných celkov v platnom znení za symbolickú cenu nájmu 1,- €.

**Stanoviská komisií Zastupiteľstva BSK**

**Bod :„** **Návrh na nájom časti cesty III/5021, situovanej na parcele číslo 1625/2 k. ú. Chorvátsky Grob**

|  |  |  |  |  |  |
| --- | --- | --- | --- | --- | --- |
| **Názov komisie** | | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia dopravy | | KD po prerokovaní odporúča  Z BSK prerokovať a schváliť nájom  časti cesty III/5021, situovanej  na parcele číslo 1625/2  k.ú. Chorvátsky Grob. | Prítomní 9  Za 9  Proti 0  Zdržal sa 0  Nehlasoval 0 |  |  |
| Komisia európskych záležitostí, regionálnej spolupráce a cestovného ruchu | | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | | Materiál nebol prerokovaný | Prítomní  Za  Proti Zdržal sa  Nehlasoval |  |  |
| Komisia regionálneho rozvoja, územného plánovania a životného prostredia | | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia školstva, športu a mládeže | Materiál nebol prerokovaný | | Prítomní  Za  Proti  Zdržal sa  Nehlasoval |  |  |
| Finančná komisia | odporúča Z BSK schváliť predložený materiál „Návrh na nájom časti cesty III/5021, situovanej na parcele č. 1625/2 k.ú. Chorvátky Grob“ | | Prítomní 6  Za 6  Proti 0  Zdržal sa 0  Nehlasoval 0 |  |  |