**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 21. septembra 2012

**Návrh**

**na predaj nehnuteľností - stavby súp.č. 4651 na parc.č. 15430/7 a stavby súp.č. 4652 na parc.č. 15430/6, LV č. 2093, k. ú. Nivy, spoločnosti Doprastav a. s.**

Materiál predkladá: Materiál obsahuje:

JUDr. Ivo Nesrovnal 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Danica Harmaniaková

referent právneho oddelenia

Bratislava

september 2012

N á v r h u z n e s e n i a

**UZNESENIE č. ....... / 2012**

zo dňa 21.9.2012

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**predaj** nehnuteľného majetku:

* **stavba, súp. č. 4651** na parc. č. 15430/7,
* **stavba, súp. č. 4652** na parc. č. 15430/6,

v k. ú. Nivy, ktoré sú zapísané na LV č. 2093,

ako prípad hodný osobitného zreteľa podľa ustanovenia § 9a ods.8 písm. e) zákona č. 446/2001 Z. z. o majetku vyšších územných celkov v znení neskorších zmien a doplnkov kupujúcemu:

Doprastav a.s. Drieňová 27, 826 56 Bratislava, za symbolickú cenu 1,- €,

**s podmienkami:**

* kupujúci podpíše kúpnu zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote kupujúci nepodpíše kúpnu zmluvu uznesenie stráca platnosť,
* kupujúci uhradí kúpnu cenu do 15 dní od podpísania kúpnej zmluvy obidvoma zmluvnými stranami,
* kupujúci zoberie späť žaloby podané na Okresnom súde Bratislava II, vedené pod č. konania 9C/16/2012-38 z 01.02.2010 o zaplatenie istiny vo výške 70.262,40,-€ titulom bezdôvodného obohatenia a pod č. konania 15 C 24/2012 z 30.01.2012 titulom vydania bezdôvodného obohatenia v sume 36.900,-€ spolu s trovami konania a právneho zastúpenia podané voči BSK, späť s tým, že si ani v budúcnosti nebude takýto nárok uplatňovať, v lehote do 15 dní po podaní návrhu na vklad, inak uznesenie stráca platnosť.

**Dôvodová správa**

Bratislavský samosprávny kraj je vlastníkom stavieb

* **súp. č. 4651** na parc. č. 15430/7
* **súp. č. 4652** na parc. č. 15430/6

v k. ú. Nivy, ktoré sú zapísané na LV č. 2093, okres Bratislava II, obec – BA - m. č. Ružinov, Mlynské Nivy Bratislava. V minulosti slúžili ako stredisko praktického vyučovania pre SOU stavebné.

**Parcely č. 15430/7 a 15430/6** sú evidované na LV č. 187 v k. ú. Nivy v prospech spoločnosti **DOPRASTAV, a.s.** a sú súčasťou centrálneho dvora spoločnosti.

Bratislavský samosprávny kraj je teda vlastníkom dvoch stavieb (súp. č. 1651 a 4652), pričom vlastníkom pozemkov, na ktorých sú stavby umiestnené je DOPRASTAV, a.s.

Podaním dňa **10.12.2008** spoločnosť Doprastav, a.s. vyzvala Bratislavský samosprávny kraj na vydanie bezdôvodného obohatenia v celkovej sume **70 025,89 €** /2 109 600,-Sk/, a to *za obdobie od 01.01.2007 do 31.12.2008* **za užívanie pozemkov zastavaných stavbami** ako aj vnútroareálových komunikácií bez právneho titulu, ako aj úhrady alikvotnej časti nákladov na strážnu službu.

Požadovaná náhrada predstavovala ročne sumu 35 012,95 € /1 054 800,- Sk/.

Následne dňa 23.02.2010 doručili na BSK fotokópiu žaloby podanej na OS BA II vo veci vydania bezdôvodného obohatenia v celkovej výške 70 262,40,-€, a to za obdobie **01.02.2008 do 31.01.2010** (žalobný návrh na začatie konania v prílohe). Toto konanie je toho času na súde prerušené**. Zároveň DOPRASTAV deklaroval, že je v jeho záujme riešiť vzniknutú situáciu mimosúdne**, avšak doterajšie ich snahy neviedli k vyriešeniu, a preto bol DOPRASTAV, a.s. nútený podať ďalšiu žalobu, a to z titulu, aby nedochádzalo k premlčaniu ich nároku. Dňa 30.01.2012 spoločnosť DOPRASTAV, a. s. podala žalobu na Okresný súd Bratislava II, pod č. konania 15 C 24/2012, vo veci vydania bezdôvodného obohatenia v sume 36.900,-€ spolu s trovami konania a právneho zastúpenia. Uznesením OS BA II bolo i toto konania prerušené dňa 27.03.20112 z dôvodu mimosúdneho doriešenia sporu a to na dobu 3 mesiacov v zmysle OSP.

**Oddelenie investičných činností Úradu BSK vykonalo na základe aktuálneho cenníka stavebných prác odhad nákladov na demontáž predmetných nehnuteľností, vrátane odvozu a uloženia sutín na skládku vo výške 196.000,-€ - s odstránením betónových základov zo zeme.**

Na základe vyjadrenia oddelenia správy majetku bola účtovná hodnota stanovená na 66 220,88 €.

V priebehu riešenia vzniknutej situácie sa uvažovalo o uzavretí Dohody o urovnaní, za tým účelom sa opakovane uskutočnili pracovné stretnutia zástupcov oboch strán, v záujme doriešenia doterajšieho právneho stavu, kde boli prijaté nasledovné závery:

* Doprastav a.s. požiada príslušný stavebný úrad o vydanie  povolenia k asanácii predmetných stavebných nehnuteľností,
* po ich asanácií podá Doprastav a.s. príslušnej správe katastra návrh na výmaz týchto nehnuteľností s príslušného listu vlastníctva,
* Doprastav, a.s. na svoje náklady zabezpečí potrebnú projektovú dokumentáciu k asanácii objektov,
* Doprastav, a.s. na svoje náklady zabezpečí fyzickú asanáciu, ako aj odvoz a uloženie sutín na skládku,
* Doprastav, a.s. väzme späť žaloby podané voči BSK s tým, že si ani v budúcnosti nebude takýto nárok uplatňovať.

Zároveň boli zapracované závery zo zasadnutia komisie na vyhodnotenie obchodnej verejnej súťaže zo dňa 31.8.2011, kde bolo prijaté Uznesenie č. 4 na základe ktorého komisia odporúča odstránenie stavebných nehnuteľností spoločnosťou DOPRASTAV, a. s. a späťvzatie žalobného návrhu podaného spoločnosťou Doprastav na vydanie bezdôvodného obohatenia.

Na základe ďalších rokovaní i z dôvodu užívania predmetných nehnuteľností vo vlastníctve spoločnosti DOPRASTAV, a. s., Bratislavským samosprávnym krajom bez právneho titulu, predkladáme tento materiál na rokovanie zastupiteľstva samosprávneho kraja v zmysle §9a ods.8 písm. e) zákona č. 446/2001 Z. z. o majetku vyšších územných celkov, ako prípad hodný osobitného zreteľa, v záujme zastavenia súdneho konania, ktorého výška istiny predstavuje 107 162,4,-€ bez trov súdneho konania a právneho zastúpenia.

**Stanoviská komisií Zastupiteľstva BSK**

**Bod :„** **Návrh na predaj nehnuteľností - stavby súp.č. 4651 na parc.č. 15430/7 a stavby súp.č. 4652 na parc.č. 15430/6, LV č. 2093, k. ú. Nivy, spoločnosti Doprastav a. s.“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Komisia schválila návrh predloženého materiálu a bez pripomienok ho odporúča na zasadnutie Zastupiteľstva BSK. | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí, regionálnej spolupráce a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál nebol prerokovaný | Prítomní  Za  Proti Zdržal sa  Nehlasoval |  |  |
| Komisia regionálneho rozvoja, územného plánovania a životného prostredia | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia školstva, športu a mládeže | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Finančná komisia | **odporúča Z BSK schváliť predložený materiál** „Návrh na predaj nehnuteľností – stavby súp. č. 4651 na parc. č. 15430/7 a stavby súp. č. 4652 na parc. č. 15430/6, LV č. 2093, k. ú. Nivy, spoločnosti Doprastav a.s.“ | Prítomní 7  Za 6  Proti 0  Zdržal sa 1  Nehlasoval 0 |  |  |