**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 21. septembra 2012

**Návrh**

**na nájom častí pozemkov**

**parcelné čísla 1839/2, 1840/2 a 1842/2 v k. ú. Čataj,**

**obec Čataj, okres Senec vedených na LV č. 1739 pre Obec Čataj**

Materiál predkladá: Materiál obsahuje:

JUDr. Ivo Nesrovnal 1. Návrh uznesenia

podpredseda Bratislavského 2. Dôvodová správa

samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Věra Homolová

referent právneho oddelenia

Bratislava

september 2012

Návrh uznesenia

**UZNESENIE č. ........... / 2012**

zo dňa 21. 09. 2012

Zastupiteľstvo Bratislavského samosprávneho kraja po prerokovaní materiálu

**s ch v a ľ u j e**

ako **prípad hodný osobitného zreteľa** v zmysle ustanovenia § 9a ods. 9 písm. c) zákona č. 446/2001 Z. z. o majetku vyšších územných celkov v znení neskorších predpisov **nájom** nehnuteľného majetku – časť parcely č. 1839/2 - zastavané plochy a nádvoria v časti 115 m2, časť parcely č. 1840/2 - zastavané plochy a nádvoria v časti 49 m2 a časť parcely č. 1842/2 – vodné plochy v časti 30 m2 v k. ú. Čataj, obec Čataj, okres Senec vedených na liste vlastníctva č. 1739 pre nájomcu **Obec Čataj, 900 83 Čataj 333, IČO 00304719** za účelom vybudovania lávky a chodníkov

**s podmienkami:**

* doba nájmu bude 5 rokov odo dňa nadobudnutia právoplatnosti rozhodnutia o kolaudácii stavby – lávky a chodníkov,
* nájomné bude dohodnuté vo výške súčtu 1,- €/rok a vyrubená daň z pozemku za príslušný aj začatý kalendárny rok,
* ukončenie zmluvného vzťahu pre prípad nezrealizovania stavby najneskôr do 36-ich mesiacov od dňa podpisu nájomnej zmluvy.

**D ô v o d o v á s p r á v a**

Obec Čataj, 900 83 Čataj 333, IČO 00304719 listom zo dňa 23.04.2012, Bratislavskému samosprávnemu kraju doručený dňa 24.04.2012, následne doplneným e-mailom dňa 04.05.2012 požiadala Bratislavský samosprávny kraj ako vlastníka pozemkov parcelných č. 1839/2 - zastavané plochy a nádvoria o výmere 778 m2, 1840/2 - zastavané plochy a nádvoria o výmere 860 m2 a 1842/2 – vodné plochy o výmere 789 m2 v k. ú. Čataj, obec Čataj, okres Senec vedených na LV č. 1739 o nájom časti uvedených pozemkov, a to:

* časť parcely č. 1839/2 v časti 115 m2 (pozemok, na ktorom je postavená inžinierska stavba),
* časť parcely č.1840/2 v časti 49 m2 (pozemok, na ktorom je postavená inžinierska stavba) a
* časť parcely č. 1842/2 v časti 30 m2 (vodný tok).

Účelom nájmu predmetných pozemkov malo byť vybudovanie lávky a chodníkov v centre obce Čataj v rámci v tom čase pripravovaného projektu „Revitalizácia verejného priestranstva v centre obce Čataj“ v operačnom programe Bratislavský kraj, Prioritná os 1 – Infraštruktúra, Opatrenie 1.1 Regenerácia sídiel, ktorého cieľom je budovanie infraštruktúry v obci so zameraním na zlepšenie kvality a úrovne života v obci. Obec Čataj predložila žiadosť o nenávratný finančný príspevok na Odbor SORO pre OP BK Úradu Bratislavského samosprávneho kraja dňa 30.4.2012. V rámci formálnej kontroly bola obec vyzvaná na doplnenie chýbajúcich náležitosti do 7-ich dní, okrem iného aj na doplnenie vysporiadania nehnuteľností, na ktorých sa realizácia projektu plánuje, teda pozemkov vo vlastníctve Bratislavského samosprávneho kraja. Výzva na predkladanie projektov bola zverejnená dňa 25.01.2012, žiadosť obce o nájom pozemku bola doručená Bratislavskému samosprávnemu kraju dňa 24.04.2012, ktorého dňa bola aj uzávierka materiálov na zasadnutie Zastupiteľstva Bratislavského samosprávneho kraja. Žiadosť o nájom pozemkov bola doplnená dňa 04.05.2012. Zastupiteľstvo Bratislavského samosprávneho kraja zasadalo dňa 25.05.2012. Obec Čataj má naďalej záujem o vybudovania lávky a chodníkov v centre obce Čataj z finančných prostriedkov obce a o uzavretie nájomnej zmluvy na predmetné pozemky. Podmienky nájmu boli starostom obce pánom Jozefom Čičom odsúhlasené.

Vybudovanie lávky a chodníkov v centre obce Čataj je vo verejnom záujme, lávku a chodníky bude používať neobmedzený počet osôb. Podľa § 9a ods. 9 písm. c) zákona č. 446/2001 Z.z. o majetku vyšších územných celkov v znení neskorších predpisov o nájmoch majetku vyššieho územného celku z dôvodu hodného osobitného zreteľa rozhodne zastupiteľstvo vyššieho územného celku trojpätinovou väčšinou všetkých poslancov.

Žiadosť obce o nájom predmetných pozemkov zo dňa 23.04.2012, jej oprava zo dňa 04.05.2012, výpis z listu vlastníctva č. 1739 pre k. ú. Čataj, obec Čataj, okres Senec z kataster portálu, informatívna kópia z mapy z kataster portálu, situačný záber predmetu nájmu a územno-plánovacia informácia obce Čataj zo dňa 08.08.2012 tvoria prílohy materiálu.

Zámer prenajať predmetné pozemky vyššie uvedeným spôsobom Bratislavský samosprávny kraj zverejnil dňa 05.09.2012 na svojej úradnej tabuli a na svojej internetovej stránke.

**Stanoviská komisií Zastupiteľstva BSK**

**Bod :„Návrh na nájom častí pozemkov parcelné čísla 1839/2, 1840/2 a 1842/2 v k. ú. Čataj,**

**obec Čataj, okres Senec vedených na LV č. 1739 pre Obec Čataj“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Komisia schválila návrh predloženého materiálu a bez pripomienok ho odporúča na zasadnutie Zastupiteľstva BSK | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia dopravy | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia európskych záležitostí, regionálnej spolupráce a cestovného ruchu | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia kultúry | Materiál nebol prerokovaný | Prítomní  Za  Proti Zdržal sa  Nehlasoval |  |  |
| Komisia regionálneho rozvoja, územného plánovania a životného prostredia | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Komisia školstva, športu a mládeže | Materiál nebol prerokovaný | Prítomní  Za  Proti  Zdržal sa  Nehlasoval |  |  |
| Finančná komisia | odporúča Z BSK schváliť predložený materiál „Návrh na nájom časti pozemkov parcelné čísla 1839/2, 1840/2 a 1842/2 v k. ú. Čataj, obec Čataj, okres Senec vedených na LV č. 1739 pre Obec Čataj“ a odporúča po kolaudácii lávky a chodníkov zvážiť možnosť predaja týchto častí pozemkov ako prípad hodný osobitného zreteľa | Prítomní 6  Za 6  Proti 0  Zdržal sa 0  Nehlasoval 0 |  |  |